Dette systemet var basert på at hver viser ble styrt av strømmen i en egen ledning. Systemet krevde da fire eller fem ledninger som både var tungvint og kostbart. I 1840 utviklet Wheatstone et bedre apparat som ble kalt for en «ABC-telegraf» da det besto av en viser som kunne peke på alle bokstavene i alfabetet plassert rundt en sirkulær skala. Selv om den var enklere i bruk, ble den likevel ingen kommersiell suksess. En grunn var også at omtrent samtidig begynte man å ta i bruk telegrafi basert på Morse-kode.